《上元怀古二首》
唐代·李山甫

南朝天子爱风流，尽守江山不到头。总是战争收拾得，

却因歌到破除休。尧行道德终无敌，秦把金汤可自由。

试问繁华何处有，雨苔烟草古城秋。

争帝图王德尽衰，骤兴驰霸亦何为。君臣都是一场笑，

家国共成千载悲。排岸远樯森似槊，落波残照赫如旗。

今朝城上难回首，不见楼船索战时。

作者简介：李山甫，唐朝。咸通中累举不第，依魏博幕府为从事。尝逮事乐彦祯、罗弘信父子，文笔雄健，名著一方。诗一卷。